
ORDONANTA DE URGENTA nr. 12 
pentru stabilirea unor masuri de reglementare a pietei pe filiera cerealelor 
si a produselor procesate din cereale
 
 

    Avand in vedere masurile asumate, cuprinse in anexa nr. V pct. 3 "Agricultura", subpct. 2 din Protocolul privind conditiile si angajamentele referitoare la admiterea Romaniei in Uniunea Europeana, cu privire la stocurile de produse agricole admise la data aderarii, 
    intrucat timpul ramas pana la elaborarea urmatorului raport de monitorizare nu permite promovarea si adoptarea reglementarii sub forma de lege, 
    in considerarea asigurarii trasabilitatii pe piata cerealelor si a produselor procesate din cereale, 
    in temeiul art. 115 alin. (4) din Constitutia Romaniei, republicata, 
    Guvernul Romaniei adopta prezenta ordonanta de urgenta. 
   Art. 1. - (1) Prezenta ordonanta de urgenta are ca scop imbunatatirea organizarii si functionarii pietei cerealelor prin instituirea unor masuri de reglementare a filierei cerealelor si a produselor procesate din cereale. 
   (2) Masurile de reglementare privesc domeniile de activitate de productie agricola, depozitare, procesare si comertul cu cereale si produse procesate din cereale si sunt obligatorii pentru toti producatorii agricoli, depozitarii, procesatorii, comerciantii, denumiti in continuare parteneri de pe filiera cerealelor. 
   Art. 2. - Organismele institutionale responsabile cu aplicarea masurilor de reglementare pe piata cerealelor sunt: 
   a) Ministerul Agriculturii, Padurilor si Dezvoltarii Rurale; 
   b) Consiliul cereale si produse procesate; 
   c) Agentia de Plati si Interventie pentru Agricultura; 
   d) institutii cu atributii privind actiuni de verificare si control, conform competentelor legale. 
   Art. 3. - (1) Producatorii agricoli de cereale trebuie sa pastreze productia destinata comercializarii numai in spatii de depozitare autorizate in conditiile prevazute de prezenta ordonanta de urgenta. 
   (2) Vanzarea cerealelor de catre producatorii agricoli, pe piata interna sau la export, se realizeaza pe baza contractelor de vanzare-cumparare incheiate si a facturilor fiscale, in cazul producatorilor agricoli persoane juridice, iar in cazul producatorilor agricoli persoane fizice, pe baza contractelor de vanzare-cumparare si a borderourilor de achizitii cu regim special personalizate prin imprimarea datelor de identificare pentru fiecare utilizator. 
   (3) Modelul formularelor borderourilor de achizitii cu regim special prevazute la alin. (2) si normele metodologice privind intocmirea si utilizarea acestora se aproba prin ordin al ministrului finantelor publice, la propunerea ministrului agriculturii, padurilor si dezvoltarii rurale, in termen de 30 de zile de la data intrarii in vigoare a prezentei ordonante de urgenta. 
   (4) Fac exceptie de la prevederile alin. (2) vanzarile de cereale prin comertul cu amanuntul in unele zone publice, conform legii. 
   Art. 4. - Cerealele se depoziteaza in spatii autorizate, care trebuie sa asigure respectarea conditiilor de depozitare, receptia, pastrarea si livrarea acestora la indici de calitate conform contractelor, in vederea comercializarii si/sau procesarii pentru consumul uman, hrana animalelor si industrializare. 
   Art. 5. - (1) Autorizatiile de depozit se acorda de catre Ministerul Agriculturii, Padurilor si Dezvoltarii Rurale, prin directiile pentru agricultura si dezvoltare rurala judetene, respectiv a municipiului Bucuresti, la cererea operatorilor economici care detin in proprietate sau administreaza spatii de depozitare pentru produse agricole. 
   (2) Autorizatiile de depozit se acorda pentru spatiile de depozitare pentru produse agricole, conform regulamentului pentru acordarea acestora, care se aproba prin ordin al ministrului agriculturii, padurilor si dezvoltarii rurale in termen de 30 de zile de la data intrarii in vigoare a prezentei ordonante de urgenta. 
   (3) Regulamentul pentru acordarea autorizatiilor de depozit cuprinde si prevederi referitoare la conditiile tehnice minime pe care trebuie sa le indeplineasca spatiile de depozitare. 
   (4) Pana la data de 31 mai 2006, depozitarea si comercializarea cerealelor se pot face si in spatiile de depozitare care nu au obtinut autorizatia de depozit. 
   (5) Cantitatile de cereale depozitate vor fi rezultatul contractelor de vanzare-cumparare si/sau al contractelor de prestari de servicii incheiate cu partenerii de pe filiera, precum si al productiei in cazul in care operatorii economici care detin in proprietate sau administreaza spatii de depozitare autorizate exploateaza, in conditiile legii, terenuri agricole si depoziteaza productia obtinuta in vederea comercializarii si/sau procesarii. 
   Art. 6. - (1) In vederea asigurarii trasabilitatii cerealelor in piata, partenerii de pe filiera au obligatia furnizarii de date statistice lunare de evidenta a miscarii stocurilor de cereale, catre Sistemul informatic al pietei pe filiera cerealelor. 
   (2) Sistemul informatic al pietei pe filiera cerealelor se organizeaza in conditiile legii de catre Ministerul Agriculturii, Padurilor si Dezvoltarii Rurale, in colaborare cu Consiliul cereale si produse procesate. 
   (3) Partenerii de pe filiera au obligatia de a asigura dotarea cu echipamente si/sau servicii electronice pentru evidenta, prelucrarea si furnizarea datelor. 
   (4) Indeplinirea prevederilor alin. (3) constituie conditie pentru acordarea autorizatiei de depozit. 
   Art. 7. - (1) Procesarea cerealelor se realizeaza cu respectarea cerintelor pentru asigurarea protectiei sanatatii publice si a intereselor consumatorilor in ceea ce priveste alimentele si hrana pentru animale. 
   (2) In termen de un an de la data intrarii in vigoare a prezentei ordonante de urgenta toti operatorii economici cu activitate de morarit vor dota morile cu cantare pe flux, atat la intrarea materiilor prime, cat si la iesirea produselor finite. 
   Art. 8. - (1) Aprovizionarea cu materie prima a operatorilor economici care desfasoara activitati de procesare a cerealelor se realizeaza din urmatoarele surse: 
   a) direct de la producatorii agricoli, cu respectarea prevederilor art. 3 alin. (2), daca detin in proprietate sau administreaza spatii de depozitare autorizate; 
   b) din depozite autorizate sau de la ceilalti parteneri de pe filiera care detin licente de fabricatie in domeniul procesarii cerealelor; 
   c) din productia proprie; 
   d) din import. 
   (2) Cantitatile procesate vor fi rezultatul materiilor prime achizitionate conform prevederilor alin. (1) si/sau ale contractelor de prestari de servicii incheiate cu terti. 
   Art. 9. - (1) Operatorii economici de pe filiera cerealelor care desfasoara activitati de procesare trebuie sa evidentieze cantitatile de materie prima utilizate si/sau de produse finite realizate, prin intocmirea zilnica si centralizarea lunara a rapoartelor de productie, a rapoartelor de utilitati si a celorlalte documente legale. 
   (2) Prestarile de servicii din sectorul morarit se efectueaza pe baza de tarif, iar cantitatile de cereale care reprezinta plata in natura a contravalorii serviciilor se evidentiaza distinct in facturile fiscale, conform bonurilor de macinis intocmite pentru fiecare beneficiar. 
   Art. 10. - Cerealele si/sau produsele procesate din cereale se comercializeaza pe piata interna sau la export, cu respectarea urmatoarelor cerinte minimale: 
   a) sa fie achizitionate de la producatorii agricoli, in sau din spatii de depozitare autorizate, numai de catre societatile care au ca obiect de activitate comertul cu cereale, pe baza documentelor prevazute la art. 3 alin. (2); 
   b) sa fie achizitionate de la ceilalti parteneri de pe filiera, din spatii de depozitare autorizate, pe baza contractelor de vanzare-cumparare si insotite de facturi fiscale; 
   c) cerealele provenite din import se comercializeaza pe piata interna incarcate in mijloacele de transport, prin spatii de depozitare autorizate sau direct la procesatori, daca acestia detin in proprietate sau administreaza spatii autorizate de depozitare pentru produse agricole. 
   Art. 11. - (1) Painea si produsele de morarit si panificatie se comercializeaza catre persoane juridice, insotite de facturi fiscale, pe baza contractelor incheiate. 
   (2) Livrarea painii catre beneficiari se efectueaza de operatorii economici, cu respectarea normelor referitoare la personalizarea produselor proprii, care se aproba prin hotarare a Guvernului, la propunerea Ministerului Agriculturii, Padurilor si Dezvoltarii Rurale, in termen de 30 de zile de la data intrarii in vigoare a prezentei ordonante de urgenta. 
   (3) In structurile de vanzare cu amanuntul se afiseaza obligatoriu denumirea furnizorului de paine, denumirea produselor livrate si pretul de vanzare cu amanuntul al acestora, exprimat in lei/kg si lei/bucata. 
   Art. 12. - (1) Pretul pe piata al cerealelor se stabileste in mod liber prin negociere intre partenerii de pe filiera. 
   (2) Convenirea pretului de referinta conform prevederilor art. 16 din Ordonanta Guvernului nr. 45/2005 privind organizarea pietei produselor agricole si agroalimentare, aprobata cu modificari si completari prin Legea nr. 307/2005, si utilizarea acestuia ca pret orientativ in negocierea dintre parteneri a pretului de vanzare-cumparare nu pot avea ca efect restrictionarea negocierilor pe piata. 
   (3) In situatia in care conditiile pietei o impun, Ministerul Agriculturii, Padurilor si Dezvoltarii Rurale, prin Agentia de Plati si Interventie pentru Agricultura, aplica mecanismul de interventie pe piata pentru cereale, in conditiile legii. 
   (4) Fondurile necesare aplicarii mecanismului de interventie se aloca de la bugetul de stat, prin bugetul Ministerului Agriculturii, Padurilor si Dezvoltarii Rurale. 
   Art. 13. - Verificarea si controlul activitatii pe filiera cerealelor se realizeaza de persoane imputernicite de catre Ministerul Agriculturii, Padurilor si Dezvoltarii Rurale, Ministerul Administratiei si Internelor, Ministerul Finantelor Publice, Autoritatea Nationala pentru Protectia Consumatorilor si de alte institutii cu atributii in domeniu, conform competentelor legale. 
   Art. 14. - (1) Urmatoarele fapte constituie contraventii si se sanctioneaza dupa cum urmeaza: 
   a) functionarea capacitatilor de depozitare fara autorizatie de depozit, cu amenda de la 7.000 lei (RON) la 10.000 lei (RON); 
   b) neindeplinirea conditiilor existente la data acordarii autorizatiei de depozit, cu amenda de la 5.000 lei (RON) la 6.000 lei (RON) si, dupa caz, cu suspendarea autorizatiei de depozit pe perioada necesara remedierii deficientelor sau anularea acesteia; 
   c) achizitionarea cerealelor de catre operatorii economici, din spatii de depozitare care nu detin autorizatie de depozit, cu amenda de la 4.000 lei (RON) la 5.000 lei (RON); 
   d) nerespectarea prevederilor art. 11 alin. (3), cu amenda de la 3.000 lei (RON) la 4.000 lei (RON). 
   (2) Contraventiile prevazute la alin. (1) se aplica si persoanelor juridice. 
   (3) Constatarea contraventiilor si aplicarea sanctiunilor prevazute la alin. (1) se fac de catre persoane imputernicite de Ministerul Agriculturii, Padurilor si Dezvoltarii Rurale. 
   Art. 15. - (1) Dispozitiile art. 14 referitoare la contraventii se completeaza cu prevederile Ordonantei Guvernului nr. 2/2001 privind regimul juridic al contraventiilor, aprobata cu modificari si completari prin Legea nr. 180/2002, cu modificarile si completarile ulterioare. 
   (2) Contravenientii pot achita, pe loc sau in termen de 48 de ore de la data incheierii procesului-verbal ori, dupa caz, de la data comunicarii acestuia, jumatate din minimul amenzilor prevazute la art. 14, agentul constatator facand mentiune despre aceasta posibilitate in procesul-verbal. 
   Art. 16. - Pe data intrarii in vigoare a prezentei ordonante de urgenta se abroga art. 2 lit. c) din Ordonanta de urgenta a Guvernului nr. 28/1999 privind obligatia agentilor economici de a utiliza aparate de marcat electronice fiscale, republicata, in Monitorul Oficial al Romaniei, Partea I, nr. 75 din 21 ianuarie 2005, cu modificarile ulterioare. 
PRIM-MINISTRU
CALIN POPESCU-TARICEANU 
    
                                                     Contrasemneaza:
                                           Ministrul agriculturii, padurilor si
                                                   dezvoltarii rurale,
                                                     Gheorghe Flutur
                                         Ministrul administratiei si internelor,
                                                       Vasile Blaga
                                            Ministrul economiei si comertului,
                                                    Codrut Ioan Seres
                                             p. Ministrul finantelor publice,
                                                      Catalin Doica,
                                                     secretar de stat
                                              Ministrul integrarii europene,
                                                   Anca Daniela Boagiu

